Document ID: /roh_data/filtered/Bilingualer_Corpus_interleaved-it-rm.jsonl.gz/148

This is a text translated from Italian to Rumantsch Grischun.
Nessuna compensazione del rincaro

Il rincaro annuo è diminuito a fine novembre 1998 di 0.1 punti. Viene così meno una relativa compensazione per il personale cantonale e gli insegnanti delle scuole popolari per l'inizio del 1999. Il rincaro è quindi compensato fino a uno stato dell'indice pari a 103.9 punti.

Si rinuncia pure a una compensazione del rincaro riguardo alle rendite della Cassa cantonale pensioni e alle pensioni dei Consiglieri di Stato.

Cambiamenti nel commercio di fondi

Il Governo ha incaricato il Dipartimento dell'interno e dell'economia pubblica di dare avvio alla consultazione relativa a determinate modifiche nel campo del commercio di fondi nonché del registro fondiario. Le limitazioni cantonali dell'acquisto di abitazioni di vacanza da parte di stranieri devono essere redatte possibilmente in modo non troppo restrittivo. I comuni avrebbero così la possibilità di regolare questo settore senza grande dispendio legislativo a seconda delle loro esigenze.

I limiti per la costituzione di una cartella ipotecaria dovranno essere eliminati cancellando l'art. 135 della Legge cantonale d'introduzione al codice civile svizzero (LICC). Attraverso tale prescrizione i proprietari di un fondo che intendono gravarlo con una cartella ipotecaria, nella maggior parte dei casi sono costretti a richiedere una nuova stima ufficiale. Ciò comporta però incomodi, perdita di tempo e il pagamento di tasse. La citata disposizione rende inoltre impossibile il finanziamento di neocostruzioni con cartelle ipotecarie, in quanto la stima ufficiale del valore commerciale è attuabile soltanto a edificio ultimato. Se la cartella ipotecaria deve poter assumere anche nei Grigioni il ruolo di un diritto di pegno immobiliare negoziabile, gli ostacoli cantonali devono essere eliminati.

Per il resto la pubblicazione di trapassi di proprietà viene snellita nel senso che l'attuale ordinanza d'esecuzione viene sostituita da una sola disposizione nell'Ordinanza cantonale sul registro fondiario. Tutte queste innovazioni sono parte integrante del progetto governativo "Concentrazione sul-l'essenziale e flessibilizzazione della legislazione e dell'applicazione del diritto (CFLAD).

Contributi alla cultura

Alle seguenti opere, manifestazioni e organizzazioni culturali vengono assegnati contributi per un ammontare globale pari a 182'500 franchi: -

Messa in commercio del CD "Goodbye Gary Cooper" con canzoni in romancio, inglese e francese di Corina Curschellas, -

Film culturale/documentario "Die 'von Salis' und Graubünden" di Willy Walther, -

Manifestazioni musicali e letterarie del Kulturkreises Arosa nell'inverno 1998/99, -

Concerti del Coro La Cantata dal 6 al 13 marzo 1999 a Coira, Lenzerheide e Thusis (Paukenmesse di Joseph Haydn), -

Concerti del Bündner Vokalensembles del 13 e 14 marzo 1999 a Coira (Passione secondo Matteo di Johann Sebastian Bach), -

Concerti del Orchestervereins Chur del 9 e 11 febbraio 1999 a Coira e Davos (opere di Johann Christian Bach, Wolfgang Amadeus Mozart e Joseph Haydn), -

Messa in commercio del "Nies Tschespet" no. 66 con il titolo "Schi lunsch naven" ad opera della Romania, -

tre produzioni del Teatro Muntanellas nella primavera del 1999, -

Concerti dell'Engadiner Kammerchors del 20 e 21 marzo 1999 a St. Moritz e Coira (Deutsches Requiem di Johannes Brahms), -

Concerti del Folk-Clubs Chur nella prima metà del 1999, -

Programma di manifestazioni della Klibühni nella prima metà del 1999, -

Pubblicazione del volume "Das Prättigau" ad opera della Casa editrice Paul Haupt, -

Documentario sul pittore Giovanni Segantini di Johannes Barandun (copione) e Peter Beck (regia), -

Concerti del Chors "Proget 99" con la partecipazione del baritono Simon Estes del 26 e 27 febbraio 1999 a Ramosch e Pontresina/Puntraschigna, -

Concerti della Chorgemeinschaft der evang. Kirchenchöre Igis-Landquart e Malans del 20 e 21 novembre 1999 a Landquart e Malans, -

Concerti d'organo a Coira nel 1999, -

Fondazione Giovanni-Segantini a favore delle misure edili per la sede provvisoria del Museo Segantini nella Parkhaus-Rondelle a St. Moritz, -

Fondazione Museum Regiunal Surselva (MRS) al risanamento dei debiti, -

Singspiel "Hänsel und Gretel" in romancio del Chor d'affons facultativ da Mustér, e -

Ludoteca di Coira per l'anno d'esercizio 1997/1998.

Ristrutturazione del Dipartimento dell'educazione

L'Ufficio per le questioni della formazione superiore e l'Ufficio di formazione professionale vengono sciolti e gestiti come uffici indipendenti. L'Ufficio contabilità viene gestito come ufficio indipendente con il nome di "Ufficio per le borse di studio e le finanze". Queste innovazioni entreranno in vigore all'inizio del prossimo anno.

Il Servizio forestale grigione viene riorganizzato

Il Servizio forestale grigione dovrà soddisfare le varie esigenze del bosco in modo più efficiente, più vicino ai clienti e più flessibile. Dei suoi compiti fondamentali fanno parte la salvaguardia del bosco, la prevenzione dei pericoli naturali ecc. L'attuale Servizio forestale cantonale è composto di una centrale a Coira (Ispettorato forestale) nonché di 29 circondari forestali decentralizzati, sparsi in tutto il Cantone. Questa struttura amministrativa decentralizzata si è sostanzialmente affermata. Essa contribuisce essenzialmente alla politica di salvaguardia del bosco esercitata dal Cantone e dai comuni. Con la creazione di cinque centri regionali di competenza, dotati di un responsabile regionale ciascuno, potranno essere ottenuti diversi miglioramenti, quali l'intensificazione dei contatti con i comuni e una possibile specializzazione dei singoli collaboratori e dei forestali di circondario. Le cinque nuove regioni forestali sono state fissate definitivamente come segue: Bündner Oberland, Churer Rheintal, Prettigovia compreso Davos, Regione Centro dei Grigioni con Mesolcina e Calanca nonché Engadina compresa la Val Monastero, la Valposchiavo e la Val Bregaglia. Entro metà febbraio 1999 verranno designati i nuovi capi delle regioni. Partendo dall'attuale organizzazione si continuerà a tendere a una "soluzione allrounder" con chiara assistenza territoriale. Verrà pure preso in esame il trasferimento di competenze dalla centrale alle regioni e realizzato a seconda delle possibilità.

Nuovo catasto dei pericoli naturali

Il Governo prende atto del rapporto conclusivo e del progetto "Valutazione dei pericoli nei Grigioni" dell'Ispettorato forestale. I principi contenuti nel secondo vengono approvati: -

Il settore di rilevamento si limita ai settori d'insediamento, agli spazi di sviluppo e agli enti dei trasporti. -

Viene tenuto un catasto dei pericoli naturali. -

Le cartine dei pericoli vengono allestite e aggiornate separatamente secondo il genere di percolo. -

Vengono emanati piani delle zone di pericolo con due livelli di pericolo.

La trasposizione in pratica verrà effettuata negli anni 1999 - 2000 con una spesa globale stimata di 22.5 milioni di franchi. La catalogazione e la valutazione dei pericoli sono state ridisciplinate dalla nuova Legge forestale e dalla nuova relativa Ordinanza della Confederazione. Quest'ultima sostiene i cantoni nella messa a punto delle basi necessarie, fatto questo che consente al nostro Cantone di uniformare e migliorare la collaudata delimitazione dei pericoli.

Presa di posizione all'indirizzo della Confederazione

Il Governo prende posizione nei confronti del Dipartimento federale di giustizia e polizia sulla revisione del diritto di vigilanza concernente le imprese private di assicurazione e sulla modifica della Legge federale sul contratto d'assicurazione. Gli obiettivi della revisione vengono in linea di principio sostenuti. Essi prevedono in sostanza un miglior controllo della situazione finanziaria delle assicurazioni. Oltre a ciò dovrà essere introdotto il diritto generale di poter disdire un contratto assicurativo dopo tre anni, indipendentemente dalla durata pattuita.

Affari del personale

Yves Mühlemann, nato nel 1964, di Alchenstorf (BE), domiciliato a Losanna, viene nominato assistente scientifico per la numismatica presso il Museo retico. Egli inizierà la propria attività al più tardi all'inizio del prossimo mese di settembre.

Cancelleria di Stato dei Grigioni

Organo: Governo

Quelle: it Cancelleria di Stato dei Grigioni

Data: 17.12.1998

Nagina cumpensaziun da chareschia

La chareschia annuala è sa sbassada per la fin da november 1998 per 0.1 promil. Cun quai scroda ina cumpensaziun correspundenta per il persunal chantunal e las persunas d'instrucziun da la scola populara sin l'entschatta 1999. La chareschia vala sco equilibrada fin tar in index da 103.9 puncts.

I vegn er desistì d'ina cumpensaziun da chareschia sin las rentas da la cassa chantunala da pensiun e sin las pensiuns dals cussegliers guvernativs.

Midadas tar il commerzi da bains immobigliars

La regenza ha incumbensà il departament da l'intern e da l'economia d'avrir la consultaziun davart tschertas midadas sin il sectur dal commerzi da bains immobigliars sco er concernent il register funsil. Las restricziuns chantunalas da l'acquist d'abitaziuns da vacanzas tras estras u esters duain vegnir formuladas uschè generusas sco pussaivel. Uschia avessan las vischnancas la pussaivladad da reglar quest sectur senza gronda lavur legislativa tenor lur agens basegns. Las barrieras per crear brevs ipotecaras duain vegnir reducidas tras l'abrogaziun da l'artitgel 135 da la lescha introductiva chantunala tar il cudesch civil. Tras questa prescripziun èn proprietarias e proprietaris che vulan engrevgiar lur bain immobigliar cun ina brev ipotecara numnadamain sfurzads en ils pli blers cas da pretender ina nova valitaziun uffiziala. Quai è collià cun disturbis, perdita da temp e taxas. Ultra da quai impedischa la disposiziun menziunada la finanziaziun dad edifizis novs cun brevs ipotecaras, perquai che la valita commerziala vala sco limit d'engrevgiament. Questa valita po dentant pir vegnir eruida, sche l'edifizi è terminà. Sche la brev ipotecara duai er en il Grischun avair la rolla d'in dretg da pègn commerzial, ston ins eliminar ils impediments chantunals.

Ultra da quai vegn reducida la publicaziun da transferiments da proprietad tras il remplazzament da l'ordinaziun executiva d'enfin uss tras ina suletta disposiziun en l'ordinaziun chantunala dal register funsil. Tut questas novaziuns èn ina part dal project da la regenza "Essenzialisaziun e flexibilisaziun da la legislaziun e da l'applicaziun dal dretg" (EFLAD).

Contribuziuns culturalas

Contribuziuns en l'import total da 182'500 francs vegnan concedids a las sequentas ovras culturalas, occurrenzas ed organisaziuns: -

ediziun dal DC "Goodbye Gary Cooper" cun chanzuns en rumantsch, englais e franzos da Corina Curschellas, -

film cultural/documentar "Ils von Salis ed il Grischun" (titel da lavur) da Willy Walther, -

occurrenzas musicalas e litteraras dal circul cultural Arosa durant l'enviern 1998/99. -

concerts dal chor La Cantata dals 6 fin ils 13 da mars 1999 a Cuira, Lenzerheide/Lai e Tusaun (messa da pauca da Joseph Haydn), -

concerts dal "Bündner Vokalensemble" dals 13 e 14 da marz 1999 a Cuira (passiun da Matteus da Johann Sebastian Bach), -

concerts dal "Orchesterverein Chur" dals 9 ed 11 da favrer 1999 a Cuira e Tavau (ovras da Johann Christian Bach, Wolfgang Amadeus Mozart e Joseph Haydn), -

ediziun da "Nies Tschespet" nr. 66 cun il titel "Schi lunsch naven" tras la Romania, -

trais producziuns dal teater Muntanellas, primavaira 1999, -

concerts dal "Engadiner Kammerchor" dals 20 e 21 da mars 1999 a San Murezzan e Cuira (requiem tudestg da Johannes Brahms), -

concerts dal "Folk-Club" Cuira en l'emprima mesadad dal 1999, -

program d'occurrenzas da la "Klibühni" en l'emprima mesadad dal 1999, -

ediziun dal cudesch "Das Prättigau" tras la chasa editura Paul Haupt, -

film documentar davart il pictur artist Giovanni Segantini da Johannes Barandun (scenari) e Peter Beck (reschia), -

concerts dal chor "Proget 99" cun cooperaziun dal bariton Simon Estes dals 26 e 27 da favrer 1999 a Ramosch e Puntraschigna, -

concerts da la "Chorgemeinschaft der evangelischen Kirchenchöre Igis-Landquart und Malans" dals 20 e 21 da november 1999 a Landquart e Malans, -

concerts d'orgla a Cuira 1999, -

Fundaziun Giovanni Segantini per las mesiras architectonicas per il provisori dal museum Segantini en la rondella da la chasa da parcar a San Murezzan, -

Fundaziun Museum Regiunal Surselva (MRS) per la sanaziun dals daivets, -

gieu cun chant "Hänsel und Gretel" en rumantsch dal chor d'affons facultativ da Mustér, e -

ludoteca Cuira per l'onn da gestiun 1997/1998.

Restructuraziun en il departament d'educaziun

L'uffizi per dumondas da furmaziun superiura e l'uffizi per la furmaziun professiunala vegnan separads e manads sco posts da servetsch independents. Il post da contabilitad vegn manà sco agen post da servetsch sut il num "Uffizi per stipendis e finanzas". Questas novaziuns entran en vigur a l'entschatta 1999.

Reorganisaziun dal servetsch forestal dal Grischun

Il servetsch forestal duai ademplir las pretensiuns multifaras al guaud a moda pli effizienta, pli datiers al client ed a moda pli flexibla. Tar sias incumbensas centralas tutgan il mantegniment dal guaud tras la polizia forestala, la prevenziun da privels da la natira ed ils acquists da basa. Oz sa cumpona il servetsch forestal dal chantun d'ina centrala a Cuira (inspecturat forestal) sco er da 29 uffizis forestals cirquitals decentrals ch'èn repartids en l'entir chantun. Questa structura administrativa decentrala è sa cumprovada da princip. Ella contribuischa considerablamain a la politica da mantegniment dal guaud dal chantun e da las vischnancas. Tras la creaziun da tschintg centers da cumpetenza regiunals cun mintgamai in respunsabel per ina regiun pudess ins dentant cuntanscher anc ulteriuras meglieraziuns. Latiers duai ins oravant tut intensivar il contact stretg cun las vischnancas ed ina spezialisaziun professiunala pussaivla dals singuls collavuraturs resp. dals selviculturs cirquitals. Las tschintg novas regiuns forestalas vegnan fixadas definitivamain sco suonda: Surselva, vallada dal Rain da Cuira, Partenz inclus Tavau, regiun dal Grischun central cun Mesolcina e Calanca sco er l'Engiadina cun las valladas dal sid Val Müstair, Poschiavo e Bergiaglia. Fin la mesadad da favrer 1999 vegnan inditgads ils novs schefs regiunals. Partind da l'organisaziun actuala vegn'ins a tschertgar er en avegnir ina "soluziun d'allrounder" cun tgira da territori evidenta. Ultra da quai duai er vegnir examinada e sche pussaivel realisada ina decentralisaziun da cumpetenzas da la centrala en las regiuns.

Nov cataster da privels da la natira

La regenza prenda conuschientscha dal rapport final e dal concept "Valitaziun da privels dal Grischun" da l'inspecturat forestal. Ils princips cuntegnids en il concept vegnan approvads: -

La sfera da registraziun sa restrenscha sin las zonas d'abitadis, territoris da svilup e purtaders da traffic. -

I vegn manà in cataster cundivisibel d'eveniments davart ils privels da la natira. -

Las chartas da privels vegnan cumpiladas e cumplettadas separadamain tenor geners da privels. -

I vegnan relaschads plans da zonas da privel cun dus stgalims da privels.

La realisaziun succeda en ils onns 1999 fin 2019, ed i vegn quintà cun expensas da 22.5 milliuns francs. La registraziun e valitaziun da privels è vegnida reglada da nov tras la lescha da guaud e l'ordinaziun da guaud da la confederaziun. La confederaziun sustegna ils chantuns tar l'elavuraziun da la basa necessaria, quai che permetta al Grischun d'unifitgar e da meglierar la separaziun da privels ch'è sa verifitgada fin uss.

Consultaziun a la confederaziun

Visavi il departmanet federal da giustia e polizia prenda la regenza posiziun tar la revisiun dal dretg da surveglianza concernent las interpresas privatas d'assicuranzas e tar la midada da la lescha federala davart il contract d'assicuranza. La finamira dal sboz vegn in princip sustegnida. Ella pussibilitescha essenzialmain ina megliera controlla da las relaziuns finanzialas da las assicuranzas. Da nov duai ultra da quai er vegnir introducì il dretg general da pudair visar in contract d'assicuranza suenter trais onns, n'emporta nagut tge termin ch'è vegnì stipulà a ses temp.

Da las vischnancas

Las vischnancas purtadras da la chasa da vegls e da tgira Alvra ch'è planisada ad Alvagni-vitg cun maximal 28 letgs vegn garantida la recepziun da la chasa sin la glista da las chasas da tgira dal chantun Grischun, sche la chasa po cumprovar las premissas necessarias e sche las vischnancas termineschan il mument da l'entschatta dal manaschi lur participaziun a la chasa da vegls e da tgira a Tusaun.

A las vischnancas purtadras da la chasa da vegls e da tgira Rain posteriur ch'è planisada ad Andeer cun 30 letgs vegnan garantids ils medems dretgs, sch'els termineschan il mument da l'entschatta dal manaschi lur participaziun a la chasa da vegls e da tgira a Tusaun. Il medem vala er per las duas gruppas d'abitar e da tgira cun 6 fin 7 letgs a Sursaissa e Val S. Pieder, sche questas duas instituziuns termineschan il mument da l'entschatta dal manaschi lur participaziun en la medema dimensiun a la chasa da vegls e da tgira a Glion.

La regenza renconuscha definitivamain la partiziun d'instrucziun da cader da hotel da la scola da hotellaria e da turistica Cuira sco scola professiunala superiura da hotellaria.

Al center turistic da Breil/Brigels vegn dada la permissiun per la construcziun ed il manaschi d'in driving-range sin l'aua (plazza da trenar ils culps) sin il lai da Breil.

I vegnan approvadas la constituziun communala da Medel/Valrain, las revisiuns parzialas da las constituziuns communalas da Maladers ed Aschera, las midadas da las planisaziuns localas da Conters en P. e da Giuvaulta sco er la revisiun da la lescha da taglia da Valendau.

I vegnan dads libers credits en l'import total da quatter milliuns francs per differents projects da construcziun da vias.

Persunal

Yves Mühlemann, naschì 1964, dad Alchenstorf BE, domicilià a Lausanne, daventa assistent scientific per numismatica (scienza da munaidas) tar il museum retic. El entschaiva sia lavur il pli tard l'entschatta da settember 1999.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 17.12.1998